ผมฉีดวัคซีนพิษสุนัขบ้าเพราะโดนลูกหมาข่วนครบ4เข็มแบบID เข็มสุดท้ายเมื่อ25กันยาครับ 10วันจากนั้นโดนแมวข่วนจึงไปกระตุ้นอีก1เข็มในวันที่5ตุลาคมจากนั้นวันที่7พฤศจิกาโดนแมวข่วนอีกจึงได้ไปกระตุ้นอีก1เข็มแล้ววันที่25พฤศจิกาโดนหมาจรงับขาเป็นรอยแดงไม่มีเลือดออกผมควรไปฉีดกระตุ้นอีกไหมครับไม่สามารถติดตามหมาได้มันงับแบบไม่มีอาการดุร้ายอ่ะครับภูมิแบบ4เข็มIDป้องกันได้เหมือนกับ5เข็มIM ไหมครับ
สวัสดีค่ะ การฉีดวัคซีนป้องกันพิษสุนัขแบบเข้าใต้ผิวหนัง (ID) กับการฉีดแบบเข้าชั้นกล้ามเนื้อ (IM) นั้น ประสิทธิภาพในการกระตุ้นภูมิคุ้มกันไม่แตกต่างกันหากได้ฉีดวัคซีนครบตามกำหนดนัดไปแล้วเมื่อ 25 ก.ย. 61 และได้ฉีดกระตุ้นไปอีกในวันที่ 5 ต.ค. และ 7 พ.ย. เมื่อโดนสุนัขงับขาจนเป็นรอยแดงในวัรที่ 25 พ.ย. นี้ ยังไม่จำเป็นต้องไปฉีดกระตุ้นเพิ่มอีกแต่อย่างใดค่ะ เพราะระดับภูมิคุ้มกันในร่างกายยังคงสูงเพียงพอในการป้องกันการเกิดโรคได้อยู่ค่ะ